turjo4nis/wikipedia-bn-dump-20250701 huggingface dataset:
বার্ট সাটক্লিফ ওভাল

বার্ট সাটক্লিফ ওভাল নিউজিল্যান্ডের লিঙ্কন এলাকায় অবস্থিত লিঙ্কন বিশ্ববিদ্যালয়ের একটি ক্রিকেট মাঠ। এ মাঠে প্রথম-শ্রেণীর ক্রিকেটসহ মহিলাদের ক্রিকেট ও অনূর্ধ্ব-১৯ স্তরের ন্যায় ক্রিকেট খেলা অনুষ্ঠিত হয়। পূর্বে এ মাঠের নাম ছিল বিল ওভাল। ফেব্রুয়ারি, ২০০০ সালে নিউজিল্যান্ড ক্রিকেট দলের বিখ্যাত ও সাবেক উদ্বোধনী ব্যাটসম্যান বার্ট সাটক্লিফের সম্মানার্থে এ মাঠের বর্তমান নামকরণ হয়।

ইতিহাস 
নভেম্বর, ১৯৯৯ সালে ইংল্যান্ড এ-দলের বিপক্ষে নর্থ আইল্যান্ড দল সর্বপ্রথম এ মাঠে প্রথম-শ্রেণীর ক্রিকেট খেলতে নামে। মাঠে প্রায়শঃই মহিলাদের একদিনের আন্তর্জাতিক ক্রিকেট খেলা অনুষ্ঠিত হচ্ছে। ২০০০ সালের মহিলাদের ক্রিকেট বিশ্বকাপের ফাইনালসহ সেমি-ফাইনাল খেলা আয়োজন করা হয়। ২০০৩ সালে মহিলাদের ক্রিকেটের বিশ্বসিরিজ অনুষ্ঠিত হয়। এছাড়াও, স্বাগতিক নিউজিল্যান্ড জাতীয় মহিলা ক্রিকেট দলের বিপক্ষে সফরকারী দলসমূহের মধ্যকার টেস্ট খেলা নিয়মিতভাবে আয়োজন করা হচ্ছে।

২৩ জুন, ২০১৪ তারিখে ক্রিকেট বিশ্বকাপের বাছাইপর্বের নেদারল্যান্ডস বনাম কেনিয়া’র মধ্যকার প্রথম একদিনের আন্তর্জাতিক খেলা আয়োজন করে।

অনুষ্ঠেয় একদিনের আন্তর্জাতিক

তথ্যসূত্র

বহিঃসংযোগ 
Cricinfo Profile
CricketArchive Profile

নিউজিল্যান্ডের ক্রিকেট মাঠ
লুনা ১৬

লুনা ১৬ ছিল একটি জনহীন মহাকাশ অভিযান, সোভিয়েত লুনা প্রোগ্রামের একটি অংশ। লুনা ১৬ ছিল প্রথম রোবটিক প্রোব যা প্রথম চাঁদের ভূপৃষ্ঠের মাটির নমুনা পৃথিবীতে আনে। নমুনাটি ছিল চাঁদের মেয়ার ফেকান্ডিটাটিসের। এটি সোভিয়েত ইউনিয়নের প্রথম চান্দ্র নমুনা মিশন এবং সামগ্রিক ক্ষেত্রে অ্যাপোলো ১১ ও অ্যাপোলো ১২ এর পরে এটি তৃতীয়।

মহাকাশযানটি দুটি সংযুক্ত পর্যায়ে গঠিত ছিল, একটি অবরোহ অংশের উপর অধিরোহ অংশ সংযুক্ত ছিল। এর অবরোহ অংশটি নলাকার এবং এতে চারটি সম্প্রসারনক্ষম অবতরণ পা, জ্বালানি ট্যাংক, একটি অবতরণ রাডার, এবং একটি দ্বৈত অবরোহ ইঞ্জিন।

তথ্যসূত্র

বহিঃসংযোগ
 Lunar Orbiter 4 image showing the landing site of Luna 16 in Mare Fecunditatis.
 Zarya - Luna 16 chronology 
 NASA NSSDC Master Catalog

নমুনা প্রত্যানয়ন অভিযান
চাঁদে অভিযান
চাঁদে অবতরণ
লুনা কর্মসূচি
মুহাম্মদ আমিন আল-হুসাইনি

মুহাম্মদ আমিন আল-হুসাইনি (;  ১৮৯৭; – ৪ জুলাই ১৯৭৪) ছিলেন ফিলিস্তিনি আরব জাতীয়তাবাদী ও মেন্ডেটরি প্যালেস্টাইনের মুসলিম নেতা।

তিনি জেরুসালেমের সম্ভ্রান্ত পরিবারে জন্মগ্রহণ করেন।  ইসলামি, উসমানীয় ও ক্যাথলিক শিক্ষালয়ে শিক্ষাগ্রহণের পর তিনি প্রথম বিশ্বযুদ্ধে উসমানীয় সেনাবাহিনীতে কাজ করেন। যুদ্ধ শেষে তিনি সিরিয়া আরব রাজতন্ত্রের সমর্থক হিসেবে দামেস্কে অবস্থান নেন। ফরাসি-সিরিয়ান যুদ্ধে পরাজয় এবং দামেস্কে আরব হাশেমি শাসনের পতনের পর তিনি ইতঃপূর্বের প্যান আরবিজম ধারণা থেকে ফিলিস্তিনি আরবদের জন্য স্থানীয় জাতীয়তাবাদে সরে আসেন। তিনি নিজে জেরুসালেমে চলে আসেন। ১৯২০ এর প্রথম থেকে আরব রাষ্ট্র হিসেবে স্বাধীন ফিলিস্তিনের সুরক্ষার জন্য তিনি সক্রিয়ভাবে জায়নবাদের বিরোধিতা করেন। ফিলিস্তিনে ইহুদিদের জাতীয় আবাসভূমির প্রতিষ্ঠাকে কেন্দ্র করে সৃষ্ট দাঙ্গার সাথে সংশ্লিষ্ট ধরা হয়েছিল। তাকে দশ বছরের কারাদন্ড দেয়া হয়। কিন্তু ব্রিটিশরা তাকে মুক্তি দেয়। ১৯২১ সালে তিনি জেরুসালেমের গ্র্যান্ড মুফতি হিসেবে নিয়োগ পান।

১৯৩৬-৩৯ এর ফিলিস্তিনে আরব বিদ্রোহের সময় তার ব্রিটিশ বিরোধিতা অনেকাংশে বৃদ্ধি পায়। গ্রেপ্তারি পরোয়ানা এড়িয়ে তিনি ফিলিস্তিন থেকে পালিয়ে প্রথমে লেবাননের ফরাসি মেন্ডেট ও পরে ইরাক রাজতন্ত্রে চলে যান এবং ইটালি ও জার্মানিতে নিজেকে প্রতিষ্ঠিত করার আগ পর্যন্ত সেখানে অবস্থান করেন। দ্বিতীয় বিশ্বযুদ্ধের সময় তিনি বেতার সম্প্রচার ও বসনিয়ান মুসলিমদের জার্মানদের সাথে যোগ দিতে সাহায্য করে নাৎসি জার্মানি ও ফেসিস্ট ইটালির সহযোগিতা করেন। এডলফ হিটলারের সাক্ষাতের সময় তিনি আরব স্বাধীনতায় সমর্থন এবং ফিলিস্তিনে ইহুদি রাষ্ট্র গঠনের বিরোধিতায় সমর্থন দেয়ার জন্য অনুরোধ জানান। যুদ্ধের পর তিনি ফরাসি হেফাজতে আসেন এবং অভিযোগ এড়ানোর জন্য কায়রোর কাছে আশ্রয় চান।

১৯৪৮ ফিলিস্তিন যুদ্ধের সময় পর্যন্ত হুসাইনি ১৯৪৭ সালের জাতিসংঘের বিভাগ পরিকল্পনা ও বাদশাহ প্রথম আবদুল্লাহ কর্তৃক মেন্ডেটরি প্যালেস্টাইনকে জর্ডানের অংশ করে নেয়া, উভয় পরিকল্পনার বিরোধিতা করেন। জইশ আল-ইনকাদ আল-আরাবির কমান্ড লাভে ব্যর্থ হয়ে তিনি আরব লীগের পৃষ্ঠপোষকতায় নিজস্ব মিলিশিয়া আল-জিহাদ আল-মুকাদ্দাস গঠন করেন। ১৯৪৮ সালের সেপ্টেম্বরে তিনি নিখিল ফিলিস্তিন সরকার গঠনে অংশ নেন। এটি মিশর শাসিত গাজায় অবস্থিত ছিল। এই সরকার আরব রাষ্ট্রসমূহের কাছ থেকে স্বল্প স্বীকৃতি পায়। ১৯৫৯ সালে মিশরের রাষ্ট্রপতি জামাল আবদেল নাসের একে বিলুপ্ত করেন। যুদ্ধ ও পরবর্তী ফিলিস্তিনিদের দেশত্যাগের ফলে তার নেতৃত্ব অস্বীকৃত হয় এবং প্যালেস্টাইন লিবারেশন অর্গানাইজেশন কর্তৃক আড়াল হয়ে পড়েন। তিনি তার অধিকাংশ অভ্যন্তরীণ রাজনৈতিক প্রভাব হারিয়ে ফেলেন। ১৯৭৪ সালের জুলাইয়ে তিনি লেবাননের বৈরুতে মৃত্যুবরণ করেন। তিনি সর্বদা আলোচিত ব্যক্তিত্ব ছিলেন। ইতিহাসবিদরা তার জায়নবাদ বিরোধী অবস্থানের কারণ নিয়ে মতপার্থক্য প্রকাশ করে থাকেন।

তথ্যসূত্র

বহিঃসংযোগ 

 Husseini, Haj Amin (1895-1974) at passia.org (with photos)
 

১৮৯০-এর দশকে জন্ম
১৯৭৪-এ মৃত্যু
আল-হুসাইনি পরিবার
জেরুসালেমের প্রধান মুফতি
সাবেক গ্র্যান্ড মুফতি
ইসরায়েলি-ফিলিস্তিনি সংঘাত
প্রথম বিশ্বযুদ্ধে উসমানীয় সামরিক ব্যক্তিত্ব
ফিলিস্তিনি আরব জাতীয়তাবাদী
ফিলিস্তিনি রাজনীতিবিদ
ফিলিস্তিনি উদ্বাস্তু
বান্দুং সম্মেলন অংশগ্রহণকারী
২০শ শতাব্দীর আরব ব্যক্তি
আল-আজহার বিশ্ববিদ্যালয়ের প্রাক্তন শিক্ষার্থী
জেরুসালেমে ইসলাম
ফিলিস্তিনি সুন্নি মুসলিম
বাংলা-অসমীয়া ভাষাসমূহ

বাংলা-অসমীয় ভাষাসমূহ হলো ইন্দো-আর্য ভাষাপরিবারের পূর্বাঞ্চলীয় সদস্য।

ভাষা 
এ অঞ্চলের অন্যান্য ভাষাসমুহ নিন্মরূপ:

তথ্যসূত্র

পূর্ব ইন্দো-আর্য ভাষা
ইন্দো-আর্য ভাষাসমূহ
প্যান আরব রং

প্যান আরব রং মোট চারটি রং নিয়ে গঠিত। এগুলো হল কালো, সাদা, সবুজ ও লাল। এই চারটি রঙের প্রত্যেকটি একেকটি নির্দিষ্ট আরব রাজবংশ বা যুগকে নির্দেশ করে। কালো মুহাম্মদ  ও রাশিদুন খিলাফত কর্তৃক, সাদা উমাইয়া খিলাফত কর্তৃক, সবুজ ফাতেমীয় খিলাফত কর্তৃক এবং লাল হাশেমীদের কর্তৃক ব্যবহৃত পতাকার রং। ১৪ শতকের ইরাকি কবি সাফিউদ্দিন আল হিল্লির "সাদা আমাদের কাজ, কালো আমাদের যুদ্ধ, সবুজ আমাদের ভূমি ও লাল আমাদের তলোয়ার" পংতি থেকে এই চারটি রং গ্রহণের অনুপ্রেরণা লাভ করেছে।

সর্বপ্রথম ১৯১৬ সালে আরব বিদ্রোহের পতাকায় প্যান আরব রংগুলো সমন্বিত হয়। অনেক রাষ্ট্রের পতাকা আরব বিদ্রোহের পতাকাকে ভিত্তি করে গড়ে উঠেছে, যেমন জর্ডান, কুয়েত, ফিলিস্তিন, পশ্চিম সাহারা ও সংযুক্ত আরব আমিরাত এবং প্রাক্তন আরব ফেডারেশন।
 
১৯৫০ এর দশক থেকে প্যান আরব রঙের একটি অনুকরণ আরব স্বাধীনতা রং লক্ষ্য করা যায়। এতে লাল, সাদা ও কালো রঙের ব্যান্ড রয়েছে। সবুজকে এতে প্রাধান্য দেয়া হয়নি। এই রংগুলো ১৯৫২ সালের মিশরীয় বিপ্লবের আরব স্বাধীনতা পতাকা থেকে অনুপ্রাণিত। বর্তমানে এসব রং মিশর, ইরাক, সোমালিল্যান্ড, সুদান, সিরিয়া, ইয়েমেন ও প্রাক্তন বিপক্ষ রাষ্ট্র উত্তর ইয়েমেন ও দক্ষিণ ইয়েমেন এবং স্বল্পস্থায়ী ইউনাইটেড আরব রিপাবলিক ও ফেডারেশন অব আরব রিপাবলিকসের পতাকায় দেখা যায়।

প্যান আরব রঙের বর্তমান পতাকা

সার্বভৌম রাষ্ট্র

স্বীকৃতিহীন বা আংশিক স্বীকৃত রাষ্ট্র

প্যান আরব রঙের সাবেক পতাকা
</center>

আরব রাজনৈতিক ও আধাসামরিক আন্দোলনের পতাকা

ঐতিহাসিক আরব পতাকা

আরও দেখুন
প্যান স্লাভিক রং
প্যান ইরানি রং
প্যান আফ্রিকান রং

তথ্যসূত্র

বহিঃসংযোগ
Pan-Arab colors
Evolution of the Arab Flag, by Dr. Mahdi Abdul-Hadi (in Arabic)

সর্ব-আরববাদ
আরব জাতীয়তাবাদী প্রতীক
আনোয়ারা (উপন্যাস)

আনোয়ারা বাঙ্গালী ঔপন্যাসিক মোহাম্মদ নজিবর রহমান রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়। এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।

চরিত্রসমূহ 
 আনোয়ারা
 হামীদা
 নূর ইসলাম
 উকিল সাহেব
 দাদীমা
 গোলাপজান(আনোয়ারার সত্ মা)
 সালেহা
 সালেহার মা

গ্রহণযোগ্যতা 
আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,

“জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।” 

১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়।  কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে।  ‘আনোয়ারা' এক সময় পাঠ্য-তালিকাভুক্ত ছিল। 

নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারণেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে।

পরিশিষ্ট 
১৯১৭- 	১৯১৮ সালের মধ্যে ‘আনোয়ারা' উপন্যাসের পরিশিষ্ট বা সিকুয়্যাল হিসাবে 'প্রেমের সমাধি' প্রকাশিত হয়।  ১৯৬৩ সালে (বাংলা ১৩৭০ বঙ্গাব্দে) এর উনিশতম সংস্করণ প্রকাশিত হয়। আনোয়ারার মত এটিও ব্যাপক জনপ্রিয়তা লাভ করে।

রূপায়ণ

চলচ্চিত্র 
১৯৬৭ সালে প্রখ্যাত চলচ্চিত্রকার ও সাহিত্যিক জহির রায়হান এ উপন্যাস অবলম্বনে একই নামে একটি চলচ্চিত্র নির্মাণ করেন। প্রযোজনা করেছেন ইফতেখারুল আলম। চলচ্চিত্রটিতে প্রধান চরিত্রসমূহে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।

টেলিভিশন 
বাংলাদেশ টেলিভিশন (বিটিভি) ১৯৮৭ সালে এ উপন্যাসের ধারাবাহিক নাট্যরূপ সম্প্রচার করে।

আরো দেখুন 
 মোহাম্মদ নজিবর রহমান
 আনোয়ারা (চলচ্চিত্র)

তথ্যসূত্র 

মোহাম্মদ নজিবর রহমানের উপন্যাস
অ্যাডর্ন পাবলিকেশনের বই
সামাজিক উপন্যাস
১৯১৪-এর বই
বাংলা ভাষার উপন্যাস
আনোয়ারা (দ্ব্যর্থতা নিরসন)

আনোয়ারা বলতে যা যা বুঝানো হতে পারে:

 আনোয়ারা - মোহাম্মদ নজিবর রহমান সাহিত্যরত্ন রচিত সামাজিক উপন্যাস।
 আনোয়ারা - ১৯৬৭ সালে মুক্তিপ্রাপ্ত একটি বাংলা চলচ্চিত্র।
 আনোয়ারা - একজন বাংলাদেশী চলচ্চিত্র অভিনেত্রী।
 আনোয়ারা উপজেলা - বাংলাদেশের চট্টগ্রাম জেলার অন্তর্গত একটি উপজেলা।
 আনোয়ারা ইউনিয়ন - বাংলাদেশের আনোয়ারা উপজেলার অন্তর্গত একটি ইউনিয়ন।
 আনোয়ারা আদর্শ উচ্চ বিদ্যালয় - চট্টগ্রামের একটি বিদ্যালয়।
পটাশিয়াম পারক্লোরেট

পটাশিয়াম পারক্লোরেট একটি অজৈব রাসায়নিক যৌগিক পদার্থ, যার রাসায়নিক সংকেত KClO4। অন্যান্য পারক্লোরেটের মতই, পটাশিয়ামের এই রাসায়নিক  লবণ একটি শক্তিশালী জারক এবং যদিও এটি সাধারণত খুব ধীরে ধীরে জৈব পদার্থের সঙ্গে বিক্রিয়া করে। এটি সাধারণত বর্ণহীন, এর কঠিন স্ফটিক একটি প্রচলিত জারক যা বাজি, গোলাবারুদ সংঘর্ষ ক্যাপ ইত্যাদিতে ব্যবহার করা হয়।

উৎপাদন

বাণিজ্যিকভাবে সোডিয়াম পারক্লোরেটের জলীয় দ্রবণের সঙ্গে KCl এর বিক্রিয়ার মাধ্যমে KClO4 প্রস্তুত করা হয়। এই একক অধঃক্ষেপণ বিক্রিয়া KClO4 এর কম দ্রবণীয়তার অবদান, যা NaClO4 (২৫ °সে তাপে ২০৯.৬ গ্রা/১০০ মিলি) এর দ্রাব্যতার চেয়ে প্রায় ১০০ গুণ কম।

জারক বৈশিষ্ট্য

ব্যবহার

ঔষধ ক্ষেত্রে

তথ্যসূত্র

বহিঃসংযোগ

 WebBook page for KClO4

পটাশিয়াম যৌগ
ক্লোরিন যৌগ
পারক্লোরেট
রাইলি রুশো

রাইলি রসকো রুশো (; জন্ম: ৯ অক্টোবর, ১৯৮৯) অরেঞ্জ ফ্রি স্টেটের ব্লুমফন্টেইন এলাকায় জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রাইলি রুশো মূলতঃ বামহাতি ব্যাটসম্যান। পাশাপাশি ডানহাতে অফ ব্রেক বোলিং করে থাকেন। ঘরোয়া ক্রিকেটে নাইটস ও ফ্রি স্টেটের পক্ষে খেলছেন।

প্রারম্ভিক জীবন 
নভেম্বর, ২০০৭ সালে প্রথম-শ্রেণীর ক্রিকেটে ফ্রি স্টেট দলের পক্ষে তার অভিষেক ঘটে। প্রতিপক্ষ ইস্টার্নসের বিরুদ্ধে তিন নম্বরে ব্যাটিংয়ে নেমে দলের পক্ষে ১৩ বাউন্ডারিতে সর্বোচ্চ ৮৩ রান সংগ্রহ করেন। প্রথম মৌসুম শেষে ফ্রাঞ্চাইজ ক্রিকেট দল ঈগলের পক্ষে তিনটি টুয়েন্টি২০ খেলায় অংশগ্রহণ করেন। ২০১১ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে অংশ নেন।

আন্তর্জাতিক ক্রিকেট 
২০১০ সালে বাংলাদেশ ও শ্রীলঙ্কা সফরে দক্ষিণ আফ্রিকা এ-দলের সদস্য মনোনীত হন। তন্মধ্যে শ্রীলঙ্কা এ-দলের বিপক্ষে ১৫১ বলে ১৩১ রান করেন। এছাড়াও এলগার ও জোনাথন ভানদিয়ারের সাথে শতরানের জুটি গড়েন।

আগস্ট, ২০১৪ সালে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ২০১৪ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষিক্ত হন রুশো। খেলায় তিনি ৫০ বলে ৭৮ রানের চমৎকার ইনিংস খেলেন ও ম্যান অব দ্য ম্যাচের পুরস্কার পান।

২৮ জানুয়ারি, ২০১৫ তারিখে সেঞ্চুরিয়নের সুপারস্পোর্ট পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত বৃষ্টিবিঘ্নিত ৫ম ওডিআইয়ে হাশিম আমলা’র (১৩৩) সাথে ২৪৭ রান করে ৩য় উইকেট জুটিতে দক্ষিণ আফ্রিকার পক্ষে নতুন রেকর্ড গড়েন। খেলায় তিনি ৮৩ বলে শতরানসহ ১৩২ রান করেন। তার দল ১৩১ রানের বিশাল ব্যবধানে জয়সহ ৪-১ ব্যবধানে সিরিজ জয় করে। খেলায় তিনি ম্যান অব দ্য ম্যাচ নির্বাচিত হন।

অর্জনসমূহ

ওডিআই সেঞ্চুরি

তথ্যসূত্র

বহিঃসংযোগ 

Rilee rossouw : player profile from RoyalChallengers
SaFriends Profile
 

দক্ষিণ আফ্রিকান ক্রিকেটার
১৯৮৯-এ জন্ম
জীবিত ব্যক্তি
আফ্রিকানার ব্যক্তি
দক্ষিণ আফ্রিকার একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
কোয়েটা গ্ল্যাডিয়েটর্সের ক্রিকেটার
খুলনা টাইগার্সের ক্রিকেটার
রংপুর রাইডার্সের ক্রিকেটার
মুলতান সুলতান্সের ক্রিকেটার
মেলবোর্ন রেনেগেডসের ক্রিকেটার
ফ্রি স্টেটের ক্রিকেটার
নাইটসের ক্রিকেটার
ব্লুমফন্টেইন থেকে আগত ক্রিকেটার
সিডনি থান্ডারের ক্রিকেটার
প্রিটোরিয়া ক্যাপিটালসের ক্রিকেটার
দিল্লি ক্যাপিটালসের ক্রিকেটার
বাসনাহিরা ক্রিকেট ডান্ডির ক্রিকেটার
হ্যাম্পশায়ারের ক্রিকেটার
সমারসেটের ক্রিকেটার
পাঞ্জাব কিংসের ক্রিকেটার
পায়োনিয়ার ১১

পায়োনীয়ার ১১ (পায়োনীয়ার G হিসেবেও পরিচিত) হলো ২৫৯ কিলোগ্রাম (৫৭১ lb) ভরের একটি স্বয়ংক্রিয় মহাকাশ গবেষণা যান। এটি ৬ এপ্রিল ১৯৭৩ সালে, নাসা কর্তৃক গ্রহাণু বেষ্টনী, শনি ও বৃহস্পতির আসেপাশের পরিবেশ, সৌর বায়ু ও মহাজাগতিক রশ্মির অধ্যয়নের জন্য প্রেরিত হয়। এটি শনি গ্রহে প্রেরিত প্রথম, বৃহস্পতির পাশ দিয়ে যাওয়া ও গ্রহাণু বেষ্টনীর মাঝ দিয়ে যাওয়া দ্বিতীয় গবেষণা যান (প্রোব)। এটি সৌর জগৎকে ছাড়িয়ে যাওয়া বস্তু সমূহের মধ্যে দ্বিতীয় যা মুক্তিবেগ অর্জন করে যার মাধ্যমে এরা সৌর জগৎকে ছাড়িয়ে যাবে। শক্তি সীমাবদ্ধতা ও বিশাল দূরত্বের কারণে, ১৯৯৫ সালের ৩০ সেপ্টেম্বর যানটির সাথে শেষ নিত্য যোগাযোগ হয় এবং ১৯৯৫ সালের ২৪ নভেম্বর শেষ কোনো ভালো প্রোকৌশল উপাত্ত গৃহীত হয়।

আরো দেখুন

ক্যাসিনি-হাইগেন্স
নিউ হরাইজন্স
ভয়েজার প্রোগ্রাম
ভয়েজার ১
ভয়েজার ২

তথ্যসূত্র

বহিঃসংযোগ

 Pioneer Project Home Page 
 Pioneer 11 Profile by NASA's Solar System Exploration
 Ted Stryk's Pioneer 11 at Saturn page
 NSSDC Pioneer 11 page
 Pioneer Odyssey, NASA SP-396, 1977 - This is an entire book about the Pioneer 10 with all pictures and diagrams, on-line.  Scroll down to click on the "Table of Contents" link.
  | Pioneer: First to Jupiter, Saturn, and beyond, Richard O. Fimmel, NASA SP-446, 1980, about the Pioneer project but especially about the Pioneer 11 mission.

তথ্যসূত্র

মহাকাশ অভিযান
পায়োনীয়ার প্রোগ্রাম
সৌর জগৎ ছাড়িয়ে যাওয়া মহাকাশযান
কৃত্রিম উপগ্রহ
আরব বিদ্রোহের পতাকা

আরব বিদ্রোহের পতাকা প্রথম বিশ্বযুদ্ধকালীন সময়ে সংঘটিত আরব বিদ্রোহে আরব জাতীয়তাবাদীরা উসমানীয় সাম্রাজ্যের বিরুদ্ধে ব্যবহার করে।

ইতিহাস 
ব্রিটিশ কূটনৈতিক স্যার মার্ক সাইকস এটির নকশা প্রণয়ন করেন। এর উদ্দেশ্য ছিল বিদ্রোহে উদ্দীপনা সৃষ্টির জন্য “আরবত্ব” এর অণুভূতি তৈরী করা। আরব বিদ্রোহ ক্ষেত্রের দিক থেকে সীমাবদ্ধ এবং ব্রিটিশদের কর্তৃক অণুপ্রাণিত হলেও এর পতাকা প্রথম বিশ্বযুদ্ধ পরবর্তী গঠিত আরব রাষ্ট্রসমূহের জাতীয় পতাকাকে অণুপ্রাণিত করেছেন। আরব বিদ্রোহের পতাকা থেকে অণুপ্রেরণা লাভ করা পতাকার দেশগুলো হল মিশর, জর্ডান, ইরাক, কুয়েত, সুদান, সিরিয়া, সংযুক্ত আরব আমিরাত, ইয়েমেন, প্যালেস্টাইন ন্যাশনাল মুভমেন্ট (পিএলও এবং ফিলিস্তিনি কর্তৃপক্ষ কর্তৃক ব্যবহৃত), সোমালিল্যান্ড, সাহরাউয়ি আরব ডেমোক্রেটিক রিপাবলিক এবং লিবিয়া।

আনুভূমিক রঙ্গুলো আব্বাসীয় (কালো), উমাইয়া (সাদা) এবং ফাতেমীয় (সবুজ) খিলাফতকে নির্দেশ করলে। লাল ত্রিভুজ হাশেমি রাজবংশ নির্দেশ করে।

হাশেমিরা উসমানীয় সাম্রাজ্যের বিরুদ্ধে ব্রিটিশদের মিত্র ছিল। যুদ্ধ শেষ হলে হাশেমিদেরকে হেজাজ, জর্ডান, সংক্ষিপ্তকালের বৃহত্তর সিরিয়া ও ইরাকের শাসনভার লাভ করে।

বৃহত্তর সিরিয়া ১৯২০ সালে মাত্র কয়েকমাস টিকে ছিল। ১৯২৫ সালে সৌদ পরিবার হেজাজের হাশেমিদেরকে উৎখাত করে। ১৯৫৮ সালে অভ্যুত্থানের ফলে ইরাক থেকে তারা ক্ষমতাচ্যুত হয়। শুধু জর্ডানে তারা টিকে থাকে।

জর্ডানের আকাবায় ১৯৭ ফুট দৈর্ঘ্য ও ৯৮.৫ প্রস্থ মাপের আরব বিদ্রোহের একটি পতাকা আকাবা পতাকাদন্ডে লাগানো রয়েছে। এটি বর্তমানে বিশ্বের পঞ্চম শীর্ষতম পতাকাদন্ড।

তথ্যসূত্র

আরও দেখুন 
 প্যান আরব রং
 সৌদি আরবের পতাকা
 হেজাজ রাজতন্ত্র
 ফিলিস্তিনি পতাকা

ঐতিহাসিক পতাকা
উসমানীয় সাম্রাজ্যে আরব জাতীয়তাবাদ
সর্ব-আরববাদ
রাজনৈতিক পতাকা
আরব জাতীয়তাবাদী প্রতীক
আরবের ইতিহাস
এবি ব্যাংক পিএলসি

এবি ব্যাংক বা আরব বাংলাদেশ ব্যাংক পিএলসি (এবিপিএলসি) বাংলাদেশের প্রথম বেসরকারি বাণিজ্যিক ব্যাংক। ব্যাংকটি ১৯৮২ সালের ১২ এপ্রিল ব্যাংকিং কার্যক্রম শুরু করে। এটির প্রধান কার্যালয় ঢাকার গুলশানে অবস্থিত।

ইতিহাস 
এবি ব্যাংক ১৯৮১ সালের ৩১শে ডিসেম্বর বাংলাদেশের প্রথম বেসরকারি বাণিজ্যিক ব্যাংক হিসেবে গঠিত হয় এবং ১৯৮২ সালের ১২ এপ্রিল ব্যাংকিং কার্যক্রম শুরু করে। ব্যাংকটি ১৯৯৬ সালে প্রথম এটিএম সেবা চালু করে এবং একই বছর ভারতের মুম্বাইতে প্রথম বেদেশি শাখা চালু করে। ১৯৯৯ সালে এটি প্রথম বাংলাদেশি ব্যাংক হিসেবে সুইফট সেবা চালু করে।

পরিচালনা 
ব্যাংকটির পরিচালনার দায়িত্ব ৬ সদস্যের একটি পরিচালনা পর্ষদের হাতে নাস্ত থাকে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান খায়রুল আলম চৌধুরী এবং ব্যবস্থাপনা পরিচালক ও প্রধান নির্বাহী কর্মকর্তা তারেক আফজাল।

ব্যাংকিং কার্যক্রম

এটিএম 
এবি ব্যাংকের বিশাল এটিএম নেটওয়ার্ক আছে। তাছাড়া এবি ব্যাংকের বর্তমানে সারা দেশে ১০৪টি শাখা রয়েছে। এসব শাখায় তারা দেশের মানুষের সেবা প্রদান করে থাকে।

ইন্টারনেট ব্যাংকিং 
এবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।

তথ্যসূত্র

বহিঃসংযোগ 
 এবি ব্যাংক অফিশিয়াল ওয়েবসাইট

১৯৮১-এ প্রতিষ্ঠিত ব্যাংক
বাংলাদেশের বেসরকারি ব্যাংক
বাংলাদেশের ইসলামি ব্যাংকিং সেবা প্রদানকারী ব্যাংক
বাংলাদেশের ব্যাংক
১৯৮১-এ বাংলাদেশে প্রতিষ্ঠিত
রাসায়নিক সংকেত

রাসায়নিক সংকেত হল একটি রাসায়নিক যৌগের গঠনকে সংক্ষিপ্তভাবে প্রকাশ করার জন্য ব্যবহৃত একটি প্রতীকী পদ্ধতি। এটিতে রাসায়নিক উপাদানসমূহের প্রতীক, সংখ্যা এবং অন্যান্য প্রতীকসমূহ যেমন, ড্যাশ, বন্ধনী, যোগ-বিয়োগ প্রভৃতি চিহ্নের দ্বারা প্রকাশ করা হয়। রাসায়নিক সংকেত কোন রাসায়নিক নাম নয়, এটি কোন শব্দ দ্বারা লেখা হয় না। এটিতে শুধুমাত্র মৌল
সমূহের প্রতীক ব্যাবহার করে বিভিন্ন ধরনের সংকেত তৈরি করা হয়। যেমন: Hydrogen-এর প্রতীক H এবং Oxygen-এর প্রতীক O ব্যাবহার করে পানির সংকেত (H2O) তৈরি করা হয়।

উদ্দেশ্য 
রাসায়নিক সংকেতের উদ্দেশ্য হল:

 একটি রাসায়নিক যৌগের গঠন এবং উপাদানসমূহকে সহজে চিহ্নিত করা।
 একটি রাসায়নিক যৌগের আণবিক ভর এবং মোলার ভর নির্ণয় করা।
 একটি রাসায়নিক যৌগের রাসায়নিক ধর্ম এবং বৈশিষ্ট্যগুলির পূর্বাভাস দেওয়া।

প্রকারভেদ 
রাসায়নিক সংকেতের প্রকারভেদ

রাসায়নিক সংকেতকে মূলত তিনটি ভাগে ভাগ করা যায়:

 আণবিক সংকেত: একটি রাসায়নিক যৌগের একটি অণুতে উপস্থিত মৌলসমূহ এবং তাদের সংখ্যাকে প্রকাশ করে। উদাহরণস্বরূপ, জলের আণবিক সংকেত H2O, যা নির্দেশ করে যে জলের প্রতিটি অণুতে দুটি হাইড্রোজেন এবং একটি অক্সিজেন পরমাণু উপস্থিত থাকে।
 ইউনিফর্ম সংকেত: একটি রাসায়নিক যৌগের সকল অণুতে উপস্থিত মৌলসমূহ এবং তাদের সংখ্যাকে প্রকাশ করে। উদাহরণস্বরূপ, অ্যামোনিয়ার ইউনিফর্ম সংকেত NH3, যা নির্দেশ করে যে অ্যামোনিয়ার সকল অণুতে একটি নাইট্রোজেন এবং তিনটি হাইড্রোজেন পরমাণু উপস্থিত থাকে।
 গাঠনিক সংকেত: একটি রাসায়নিক যৌগের অণুর গঠনকে প্রকাশ করে। উদাহরণস্বরূপ, মিথেনের গাঠনিক সংকেত H-C≡C-H, যা নির্দেশ করে যে মিথেনের অণুতে একটি কার্বন পরমাণু চারটি হাইড্রোজেন পরমাণুর সাথে একক বন্ধনে আবদ্ধ থাকে।

রাসায়নিক সংকেতের গঠন 
রাসায়নিক সংকেতের গঠন নিম্নরূপ:

 মৌলের প্রতীক: একটি রাসায়নিক মৌলের প্রতীক হল একটি সংক্ষিপ্ত চিহ্ন যা সেই মৌলটিকে প্রকাশ করে। উদাহরণস্বরূপ, হাইড্রোজেনের প্রতীক H, অক্সিজেনের প্রতীক O, নাইট্রোজেনের প্রতীক N এবং কার্বনের প্রতীক C।
 মৌলের সংখ্যা: একটি রাসায়নিক যৌগের একটি অণুতে উপস্থিত একটি নির্দিষ্ট মৌলের সংখ্যাকে নির্দেশ করার জন্য সংখ্যা ব্যবহার করা হয়। সংখ্যাটি মৌলের প্রতীকের ডানদিকে লেখা হয়। উদাহরণস্বরূপ, জলের আণবিক সংকেত H2O, যা নির্দেশ করে যে জলের প্রতিটি অণুতে দুটি হাইড্রোজেন পরমাণু উপস্থিত থাকে।
 ড্যাশ: একই মৌলটিকে একাধিকবার ব্যবহার করার জন্য ড্যাশ ব্যবহার করা হয়। উদাহরণস্বরূপ, সালফারের আণবিক সংকেত S8, যা নির্দেশ করে যে সালফারের প্রতিটি অণুতে আটটি সালফার পরমাণু উপস্থিত থাকে।
 বন্ধনী: একটি রাসায়নিক যৌগের একটি অণুতে উপস্থিত বিভিন্ন মৌলসমূহকে একত্রিত করার জন্য বন্ধনী ব্যবহার করা হয়। উদাহরণস্বরূপ, অ্যামোনিয়ার আণবিক সংকেত NH3, যা নির্দেশ করে যে অ্যামোনিয়ার প্রতিটি অণুতে একটি নাইট্রোজেন এবং তিনটি হাইড্রোজেন পরমাণু উপস্থিত থাকে।
 অন্যান্য প্রতীক: রাসায়নিক সংকেতে অন্যান্য প্রতীক যেমন, যোগ-বিয়োগ প্রতীক, কোলন প্রতীক, ইত্যাদি ব্যবহার করা হয়। উদাহরণস্বরূপ, সোডিয়াম ক্লোরাইডের আণবিক সংকেত NaCl ।
পানির আণবিক সংকেত (H2O)।

আরও দেখুন
মনো হাইড্রোজেন ফসফেট

তথ্যসূত্র 

রাসায়নিক বন্ধন
রাসায়নিক পরিভাষা
রাসায়নিক নামকরণ
চিহ্নমালা
ইন্টারন্যাশনাল মোবাইল স্যাটেলাইট অর্গানাইজেশন

ইন্টারন্যাশনাল মোবাইল স্যাটেলাইট অর্গানাইজেশন (আইএমএসও) আন্তঃরাষ্ট্রীয় পাবলিক স্যাটেলাইট নিরাপদ ও নিরাপত্তা প্রদানকারী একটি সেবা যা ইনমারসাট স্যাটেলাইট ব্যবহারের মাধ্যম করে থাকে। এ সংস্থার কয়েকটি সেবার মধ্যে রয়েছে:
 গ্লোবাল মেরিটাইম ডিসট্রেস সেফটি সিস্টেম (জিএমডিএসএস)। এটি প্রতিষ্ঠা করে ইন্টারন্যাশনাল মেরিটাইম অর্গানাইজেশন (আইএমও)
 সার্চ অ্যান্ড রেসকিউ কো-অর্ডিনেটিং কমিউনিকেশনস
 মেরিটাইম সেফটি ইনফরমেশন (এমএসআই)
 অ্যারোনেটিক্যাল মোবাইল স্যাটেলাইট সার্ভিস অথবা দ্য স্ট্যান্ডার্ড অ্যান্ড রিকোমেন্ডেড প্র্যাকটিস (এসএআরপিএস)। এটি প্রতিষ্ঠা করে ইন্টারন্যাশনাল সিভিল অ্যাভিয়েশন অর্গানাইজেশন (আইসিএও)
 সাধারণ যোগাযোগ

ইতিহাস 
The International Maritime Satellite Organization (IMSO) was established under the auspices of the International Maritime Organization by the Convention on the International Maritime Satellite Organization, signed at London on 3 September 1976 and entered into force on 16 July 1979. The Assembly of the IMSO decided to rename the organization to the International Mobile Satellite Organization (Inmarsat) in December 1994. The IMSO was reestablished by the Convention on the International Mobile Satellite Organization signed at London on 24 April 1998 and succeeded INMARSAT on 15 April 1999.

After the succession, the Inmarsat space segment and operational business were transferred to Inmarsat plc, a newly created private company based in the UK, with the IMSO overseeing the public services obligations of the company pursuant to an agreement concluded between IMSO and Inmarsat Ltd. An agreement between the International Civil Aviation Organization (ICAO) and the IMSO was signed in Montreal, Canada, on 20 September 2000 and addresses the relationship between ICAO and IMSO.

As of December 2014, Inmarsat has 99 state parties that represent approximately 95 per cent of the gross tonnage of the world's merchant fleet.

তথ্যসূত্র

বহিঃসংযোগ 
 অফিসিয়াল ওয়েবসাইট

আন্তর্জাতিক সংগঠন
চুক্তি অনুযায়ী প্রতিষ্ঠিত আন্তঃসরকারি সংস্থা
বিমান নিরাপত্তা
যোগাযোগ উপগ্রহ পরিচালক
জরুরি অবস্থাকালীন ব্যবস্থাপনা
লন্ডন ভিত্তিক আন্তর্জাতিক সংগঠন
১৯৭৯-এ প্রতিষ্ঠিত সংগঠন
কোলাঘাট তাপবিদ্যুৎ কেন্দ্র

কোলাঘাট তাপবিদ্যুৎ কেন্দ্র পশ্চিম বঙ্গের একটি বড় তাপবিদ্যুৎ কেন্দ্র। এটি কলকাতা থেকে ৫৫ কিলোমিটার দূরে পূর্ব মেদিনীপুরের মেছেদায় অবস্থিত। পশ্চিমবঙ্গ বিদ্যুৎ উন্নয়ন নিগম লিমিটেড এটি পরিচালনা করে।

এই বিদ্যুৎ কেন্দ্রে ২১০ মেগাওয়াটের ৬টি ইউনিট আছে। এটি ১৯৮৪ থেকে ১৯৯৫ সালের মধ্যে দুই পর্যায় তৈরি।

ক্ষমতা
ইউনিট ভিত্তিক ক্ষমতা

আরও দেখুন 
 কোলাঘাট
 বক্রেশ্বর তাপবিদ্যুৎ কেন্দ্র

তথ্যসূত্র 

বিদ্যুৎ শক্তি উৎপাদন
পূর্ব মেদিনীপুর জেলা
পশ্চিমবঙ্গের অর্থনীতি
১৯৯০-এ পশ্চিমবঙ্গে প্রতিষ্ঠিত
পশ্চিমবঙ্গের কয়লাভিত্তিক বিদ্যুৎ কেন্দ্র
২০শ শতাব্দীতে ভারতের স্থাপত্য
বন্দর থানা, চট্টগ্রাম

বন্দর বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

অবস্থান ও আয়তন 
বন্দর থানার মোট আয়তন ২০.০৪ বর্গ কিলোমিটার (৪,৯৫২ একর)।চট্টগ্রাম সিটি কর্পোরেশনের পশ্চিমাংশে বন্দর থানার অবস্থান। এর উত্তরে হালিশহর থানা ও ডবলমুরিং থানা; পূর্বে ডবলমুরিং থানা, কর্ণফুলী নদী ও কর্ণফুলী থানা, দক্ষিণে ইপিজেড থানা ও পতেঙ্গা থানা এবং পশ্চিমে বঙ্গোপসাগর।

প্রতিষ্ঠাকাল 
১৯৭৮ সালের ৩০ নভেম্বর হাটহাজারী উপজেলার কিছু অংশ ও আরো ৬টি থানা নিয়ে গঠিত হয় চট্টগ্রাম সিটি কর্পোরেশন, তন্মধ্যে বন্দর থানা অন্যতম।

জনসংখ্যার উপাত্ত 
২০১১ সালের আদমশুমারি অনুযায়ী বন্দর থানার মোট জনসংখ্যা ২,০৮,২৬০ জন। এর মধ্যে পুরুষ ১,০৫,৯১৯ জন এবং মহিলা ১,০২,৩৪১ জন। মোট পরিবার ৪২,২১৬টি।

ইতিহাস 
১৯৭১ সালে বন্দর থানায় মুক্তিযোদ্ধা নৌ-কমান্ড মাইন দিয়ে বেশ কিছু শত্রু জাহাজের ক্ষতি করে। মুক্তিযুদ্ধের শেষদিকে পাকসেনারা বন্দরে মাইন পেতে রাখে। যুদ্ধ পরবর্তী সময়ে পাকসেনাদের পেতে রাখা মাইন অপসারণ করতে গিয়ে বেশ কয়েকজন সোভিয়েত নৌসেনা নিহত হন।

প্রশাসনিক এলাকা 
চট্টগ্রাম বন্দর থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ৩৬নং গোসাইলডাঙ্গা ওয়ার্ডের দক্ষিণাংশ
 ৩৭নং উত্তর মধ্য হালিশহর ওয়ার্ড
 ৩৮নং দক্ষিণ মধ্য হালিশহর ওয়ার্ড

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
চট্টগ্রাম জেলার থানা